Απόφαση της Μεικτής Επιτροπής του ΕΟΧ

αριθ. 137/2003

της 7ης Νοεμβρίου 2003

για την τροποποίηση του παραρτήματος I (κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα I της συμφωνίας τροποποιήθηκε από την απόφαση αριθ. 102/2003 της Μεικτής Επιτροπής του ΕΟΧ, της 26ης Σεπτεμβρίου 2003(1).

(2) Πρέπει να ενσωματωθεί στη συμφωνία η απόφαση 2003/11/ΕΚ της Επιτροπής, της 10ης Ιανουαρίου 2003, περί τροποποιήσεως της οδηγίας 85/511/ΕΟΚ του Συμβουλίου σχετικά με τους καταλόγους των εργαστηρίων που έχουν εγκριθεί για να χειρίζονται ζωντανούς ιούς αφθώδους πυρετού(2).

(3) Πρέπει να ενσωματωθεί στη συμφωνία η απόφαση 2003/135/ΕΚ της Επιτροπής, της 27ης Φεβρουαρίου 2003, για την έγκριση των σχεδίων για την εξάλειψη της κλασικής πανώλης των χοίρων και τον επείγοντα εμβολιασμό των αγριόχοιρων κατά της κλασικής πανώλης των χοίρων στην Γερμανία, στα ομόσπονδα κράτη Κάτω Σαξονία, Βόρεια Ρηνανία-Βεστφαλία, Ρηνανία-Παλατινάτο και Σάαρλαντ(3).

(4) Πρέπει να ενσωματωθεί στη συμφωνία η απόφαση 2003/136/ΕΚ της Επιτροπής, της 27ης Φεβρουαρίου 2003, για την έγκριση των σχεδίων εξάλειψης της κλασικής πανώλης των χοίρων σε αγριόχοιρους και του επείγοντος εμβολιασμού αγριόχοιρων κατά της κλασικής πανώλης των χοίρων στο Λουξεμβούργο(4).

(5) Πρέπει να ενσωματωθεί στη συμφωνία η απόφαση 2003/218/ΕΚ της Επιτροπής, της 27ης Μαρτίου 2003, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες και σχετικά με την κατάργηση της απόφασης 2001/783/ΕΚ(5).

(6) Η απόφαση 2003/135/ΕΚ καταργεί τις αποφάσεις της Επιτροπής, 1999/39/ΕΚ(6), 1999/335/ΕΚ(7), 2000/281/ΕΚ(8) και 2002/161/ΕΚ(9) οι οποίες είναι ενσωματωμένες στη συμφωνία και κατά συνέπεια θα πρέπει να διαγραφούν από τη συμφωνία.

(7) Η απόφαση 2003/136/ΕΚ καταργεί την απόφαση 2002/181/ΕΚ της Επιτροπής(10), που είναι ενσωματωμένη στη συμφωνία και που πρέπει, συνεπώς, να διαγραφεί από τη συμφωνία.

(8) Η απόφαση 2003/218/ΕΚ καταργεί την απόφαση 2001/783/ΕΚ της Επιτροπής(11), που είναι ενσωματωμένη στη συμφωνία και που πρέπει, συνεπώς, να διαγραφεί από τη συμφωνία.

(9) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Το κεφάλαιο I του παραρτήματος I της συμφωνίας τροποποιείται ως εξής:

1. Στο σημείο 1 (οδηγία 85/511/ΕΟΚ του Συμβουλίου) στο μέρος 3.1, προστίθεται η ακόλουθη περίπτωση:

"- 32003 D 0011: Απόφαση 2003/11/ΕΚ της Επιτροπής της 10ης Ιανουαρίου 2003 (ΕΕ L 7 της 11.1.2003, σ. 82)."

2. Μετά το σημείο 26 (απόφαση 2002/975/ ΕΚ της Επιτροπής) στο μέρος 3.2, παρεμβάλλεται το ακόλουθο σημείο:

"27. 32003 D 0218: Απόφαση 2003/218/ΕΚ της Επιτροπής, της 27ης Μαρτίου 2003, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες και σχετικά με την κατάργηση της απόφασης 2001/783/ΕΚ (ΕΕ L 82 της 29.3.2003, σ. 35)."

3. Το κείμενο στο σημείο 22 (απόφαση 2001/783/ΕΚ της Επιτροπής) στο μέρος 3.2, διαγράφεται.

4. Στο κεφάλαιο "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ", στο μέρος 3.2, μετά το σημείο 19 (απόφαση 2002/626/ΕΚ της Επιτροπής), παρεμβάλλονται τα ακόλουθα σημεία:

"20. 32003 D 0135: Απόφαση 2003/135/ΕΚ της Επιτροπής, της 27ης Φεβρουαρίου 2003, για την έγκριση των σχεδίων για την εξάλειψη της κλασικής πανώλης των χοίρων και τον επείγοντα εμβολιασμό των αγριόχοιρων κατά της κλασικής πανώλης των χοίρων στην Γερμανία, στα ομόσπονδα κράτη Κάτω Σαξονία, Βόρεια Ρηνανία-Βεστφαλία, Ρηνανία-Παλατινάτο και Σάαρλαντ (ΕΕ L 53 της 28.2.2003, σ. 47).

21. 32003 D 0136: Απόφαση 2003/136/ΕΚ της Επιτροπής, της 27ης Φεβρουαρίου 2003, για την έγκριση των σχεδίων εξάλειψης της κλασικής πανώλης των χοίρων σε αγριόχοιρους και του επείγοντος εμβολιασμού αγριόχοιρων κατά της κλασικής πανώλης των χοίρων στο Λουξεμβούργο (ΕΕ L 53 της 28.2.2003, σ. 52)."

5. Στο κεφάλαιο "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ", στο μέρος 3.2, το κείμενο του σημείου 8 (απόφαση 1999/39/ΕΚ της Επιτροπής), του σημείου 10 (απόφαση 1999/335/ΕΚ της Επιτροπής), του σημείου 11 (απόφαση 2000/281/ΕΚ της Επιτροπής), του σημείου 15 (απόφαση 2002/161/ΕΚ της Επιτροπής) και του σημείου 16 (απόφαση 2002/181/ΕΚ της Επιτροπής) διαγράφεται.

Άρθρο 2

Τα κείμενα των αποφάσεων 2003/11/ΕΚ, 2003/135/ΕΚ, 2003/136/ΕΚ και 2003/218/ΕΚ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 8 Νοεμβρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(12).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 7 Νοεμβρίου 2003.

Για τη Μεικτή Επιτροπή του ΕΟΧ

Ο Πρόεδρος

Η Α.Υ. ο Πρίγκιπας Νικόλαος του Λιχτενστάϊν

(1) ΕΕ L 331 της 18.12.2003, σ. 8.

(2) ΕΕ L 7 της 11.1.2003, σ. 82.

(3) ΕΕ L 53 της 28.2.2003, σ. 47.

(4) ΕΕ L 53 της 28.2.2003, σ. 52.

(5) ΕΕ L 82 της 29.3.2003, σ. 35.

(6) ΕΕ L 11 της 16.1.1999, σ. 47.

(7) ΕΕ L 126 της 20.5.1999, σ. 21.

(8) ΕΕ L 92 της 13.4.2000, σ. 27.

(9) ΕΕ L 53 της 23.2.2002, σ. 43.

(10) ΕΕ L 61 της 2.3.2002, σ. 54.

(11) ΕΕ L 293 της 10.11.2001, σ. 42.

(12) Δεν έχουν αναφέρθεί συνταγματικές απαιτήσεις.